ועדת הכספים, כנסת 25, פרוטוקול מספר 76, 2023-03-14 00:00

משה גפני: מדברים על סעיף האחרון, אפיון רשויות מקומיות וסיווגן לפי הרמה החברתית, כלכלית של האוכלוסייה

משה גפני:  הצעתה של חברת הכנסת עאידה תומא סלימאן, ההצעה מצוינת, זה דבר שאנחנו דיברנו עליו כבר כמה פעמים לאחרונה

משה גפני:  בבקשה הבמה לרשותך

עאידה תומא סלימאן: תודה כבוד היושב-ראש, את האמת אני קודם כל מודה לך על הזימון לישיבה הזו, על ההיענות

עאידה תומא סלימאן:       אני יודעת שאנחנו היום מתחילים דיון שהוא לא יסתיים היום, והוא דיון שאייך אמר לי טמיר, כשגם דיברתי איתו, הוא אמר לי, את כמו מי שנכנס לשדה מוקשים, זה נושא מאוד קשה ואני חושבת שהוא- -     

משה גפני: זה הפיכה, היות ומדברים הרבה על הפיכה היום ורבים, זה הפיכה

עאידה תומא סלימאן: לא, זה לא הפיכה זה מהפכה, יש הבדל בין מהפכות והפיכות

משה גפני: יש בממשלה כאלו שיעמדו על הרגליים האחריות שזה לא יתקבל

עאידה תומא סלימאן: אני בטוחה, אבל לפחות אני גם מאמינה שלפעמים צריך לבדוק הרבה דברים שמחליטים עליהם בתקופה מסוימת, יכול להיות שהיו מתאימים

עאידה תומא סלימאן:  העולם משתנה והזמן משתנה, ואני חושבת שהגיע הזמן לדבר על העוול שנעשה בקשר הזה, בין מצב הרשויות המקומיות והתקציבים והתמיכה של השלטון המרכזי ברשויות המקומיות, ובניית כל התהליך הזה על המצב הסוציו אקונומי או רמת החיים של האוכלוסייה עצמה

עאידה תומא סלימאן:       אני מדברת פה לא רק על הפרדה בין חוזק של הרשות המקומית, שאף אחד לא מודד אותו אבל קובעים לפי רמת החיים של האוכלוסייה, אלא גם כן על החוסר הבהירות, והבעייתיות הקיימת באייך קובעים את המדד עצמו

עאידה תומא סלימאן:       כבוד היושב-ראש, אנחנו יודעים שיש 16 פרמטרים או קריטריונים שבודקים אותם, והמידע שואבים אותו מכמה וכמה מקורות, אם זה ביטוח לאומי, אם זה הלמ"ס, אם זה משרד הפנים וכו', אבל בלתי מתקבל על הדעת שהמדדים האלה נשענים על מידע ועל סטטיסטיקה ועל מפקד, שלפעמים הפער של המידע שמסתמכים עליו לעת החלטת המדד הוא 10 שנים

עאידה תומא סלימאן:       למשל, יש דוגמאות מאוד ברורות של מדדים, כאלה שנישאנו על 2008 והתוצאה של המדד או קביעת המדד פורסמה ב- 2022

עאידה תומא סלימאן:       עכשיו דברים משתנים, למשל עכשיו התפרסם מדד שהוציא חלק גדול מהרשויות המקומיות, הרים להם כאילו את רמת החיים, לקח אותה מדרגה 4 לדרגה 5 כמו בראמה, וראינו את זה כמה פגע בהם בעניין של הטבות המס, פתאום הם לא יכלו לעלות – 7% הטבת מס ל 12%, כי הם עברו מ- 4 ל- ,5 ואף אחד מאיתנו לפחות, ואני מקווה שזאת מטרת הישיבה גם שנקבל תשובות מה המס שקובע, איך בכלל אנחנו מדברים כאשר הם מודדים מ- 2008 המידע על התושבים, היו שלוש שנים של קורונה, שכולנו יודעים שרוב הכפרים והערים שלנו נפגעו בתקופת הקורונה, אני לא יודעת אם מדדו את הפגיעה הזו ורמת החיים

עאידה תומא סלימאן:      בתוך הקריטריונים יש גם בעיות, בוא נגיד, הם מדברים על רכבים, כמות הרכבים הנמצאים בכפרים או ברשות המקומית

עאידה תומא סלימאן:      קודם כל אני לא מבינה מה הקשר בין מספר הרכבים שנקנים על ידי התושבים, לחוזק של הרשות ויכולתה לספק את הזה, אבל אפילו את זה, כאשר אין לך תחבורה ציבורית מהימנה ואי אפשר לסמוך עליה ברוב הכפרים נגיד הערביים, איך האנשים ילכו לעבודה? הרבה פעמים הם צריכים שני רכבים בבית כדי שיוכלו לנסוע

עאידה תומא סלימאן:       אנשי תל אביב במרכז לא צריכים את המכוניות האלה, הם לא צריכים לקנות, בהרבה מקרים מוותרים על רכב הפרטי, אז מה המשקל של הרכב הפרטי בחישוב למשל?     הדבר השני, למה אני מדברת כל הזמן על חוזק הרשות ולא על רמת החיים של האוכלוסייה? חוזק הרשות נמדד על רמת ההכנסה שנגיד שיש לרשות, מהתושבים האזרחים שחיים בתוך המקום

עאידה תומא סלימאן:       כאשר יש לך רוב הכפרים נגיד והיישובים הערביים, אין להם הכנסה טובה מארנונה כי אין להם אזורי תעשייה, אין להם עסקים גדולים שיכולים להניב הכנסה רצינית למועצה ולחזק את המועצה, אתה נותן להם עוד מכה, אתה בודק את רמת החיים של התושבים, כמה פעמים הם יצאו לחו"ל, זה שיצא לשוויץ ובילה שבועיים באתר סקי מאוד מפואר, כמו אדם שיצא פעמיים לטאבה ועלה לו גרושים, הוא נשאר בחושות שמה, זה בלתי מתקבל על הדעת

עאידה תומא סלימאן:       אז אי אפשר המדדים לא ברורים, אני חושבת שהגיע הזמן שהלמ"ס ייתן לנו תשובות מה המשקל של כל קריטריון בחישוב, אני חושבת שהדרישה והייתה דרישה גם בעבר בוועדה הזו בדיונים קודמים של רשויות מקומיות, בואו תיבנו לנו מדד של חוזק הרשות, אתם לא רוצים לוותר על המדד של רמת החיים של התושבים, תעשו לפחות שילוב בין השניים כאשר קובעים

עאידה תומא סלימאן:       כי בסופו של דבר זה לא רק לאבד את הטבת המס שהיא בסופו של דבר, הטבת המס חוזרת לתושב עצמו, אבל גם התקציבים, פתאום הרשות צריכה לשלם מצ'ינג של 25% כי הם עלו מעל לארבעה האשכול הרביעי, פתאום הם לא יכולים לממן תוכניות מאוד חיוניות, מענקי האיזון משתנים לפי הרמות של האשכולות

עאידה תומא סלימאן:      אני חושבת שזה לא במקרה שהרבה מהרשויות המקומיות ברגע שידעו על הדיון הזה התגייסו, לצערי הדחייה שקרתה מבחינת השעה ועצם העובדה שיש לנו רק חצי שעה או יותר לדיון הזה גרמה לחלק מהם לא להגיע לדיון, אבל הם רצו להגיע

עאידה תומא סלימאן:       אני מאוד מקווה שאנחנו רק מתחילים תהליך שבודק את כל העניינים, ואנחנו מקבלים תשובות מהלמ"ס על זה

עאידה תומא סלימאן:  תודה

משה גפני: תודה רבה

משה גפני:  אני דיברתי עם שר האוצר, שר האוצר אמר לי שצריך לשנות את מה שאת אומרת עכשיו, והוא אמר לי צריך לשנות את כל המערכת הזאת

עאידה תומא סלימאן: אתה רוצה להגיד לי שיש מחשבות דומות ביני לבין שר האוצר? זה הפתעה

משה גפני: אז אני רוצה להגיד לך כן, רק את אני מעריך שאת תהיי עקבית בעניין הזה, אני מקווה שגם הוא יהיה עקבי

משה גפני:  הוא יבוא לאנשים במשרד האוצר אז הוא הזו ישמע שמה כנראה, זמירות אחרות, אבל על כל פנים אני לא מתכוון לסיים את הדיון הזה בזמן הקצר שיש לנו, אבל אני רוצה לאפשר גם לחברי הכנסת האחרים שנמצאים כאן לדבר בעניין הזה

עאידה תומא סלימאן: יש כאלה שהגיעו מרחוק

משה גפני: בבקשה

שאוקי אבו לטיף: שלום לך כבוד היושב-ראש, שאוקי לטיף ראש מועצת ראמה

משה גפני: אנחנו ביקשנו ממך כל המן לא להצליח, ברגע שאתה מצליח אתה מקבל פחות מענקי איזון

שאוקי אבו לטיף: זו ענישה למי שמצליח, אני נכנסתי לרשות לפני כ- 12 שנים עם 80 מיליון שקל, גירעון 80 מיליון וש- 332 תיקי הוצל"פ, אני חיסלתי הכל, והיום אני מאוזן

שאוקי אבו לטיף:      ב- 2012 חברה של הלמ"ס היו אצלי בכפר ומה השיטה שלהם? הם מגיעים עם משאית והם מזמינים, מזמנים את התושבים לבוא

שאוקי אבו לטיף:  אבל אי ההיענות של התושבים הם זוקפים אותה לזכותם

שאוקי אבו לטיף:  לא יכולתי לגייס אנשים, למה? אנשים יש להם חששות, כל מיני חששות חושבים באים לדפוק אותנו או באים להזיק לנו, יש חששות של התושבים

שאוקי אבו לטיף:       אבל אני אומר לך, אדוני היו"ר, אם אנחנו נעשה מבחן שני של גוף אחר, לא גוף המרתיע ולא גוף שמבהיל את האנשים, תאמין לי, אני יורד ל - 3

שאוקי אבו לטיף:       אני מכיר את הכפר שלי ומכיר את הכוח הכלכלי שלו, אני מכיר אותו מקרוב ואין מה לעשות, התושבים נבהלים מכל דבר מכל תנועה, כל שאלה מיותרת, אנשים נבהלים, רבים נרתעים      

משה גפני: מה אתה מציע לעשות?     

שאוקי אבו לטיף: אני מציע שיהיה להם יהיה להם משהו, איזה בוחן אחר או בדיקה אחרת

שאוקי אבו לטיף:  היא דיברה חברת הכנסת עאידה תומא דיברה על מכוניות נכון, יש מכוניות אבל רובם לבנקים

שאוקי אבו לטיף:      היום הבנק תבוא רק ליסינג, היום רק תבוא הלוואות, 90% הלוואות, אתה יודע מה, אם יהיה משהו חס וחלילה, תנועה הכי קטנה או משהו שיחזיק לאוכלוסייה הכי קטן, כל המכוניות ילכו למגרשי הבנקים, תאמין לי

שאוקי אבו לטיף:       המצב בכפר ראמה, אני מכיר אותו מקרוב, אין לי אפילו אתה יודע מה כולם מתחת לבינוניות, אצלנו ממש המצב - -     

משה גפני: איזה דרגה אתה?     

שאוקי אבו לטיף: אני 5 עליתי מ- 4 ל- 5, פעם שעברה אפילו אתה ירדת על החבר'ה של הלמ"ס כאסח, למה לא הודיעו לי? אני גם ניזונתי מהעיתונות כן, וכבודו ממש עשה עליהם

שאוקי אבו לטיף:      אז מן הראוי, אתה יודע מה לבחון את זה אחרת אפילו לתת גם לי 5 מה יש? לתת את הנחת המס גם או אשכול 5

משה גפני: כן, אוקיי, מישהו? בבקשה

שאדי זידאן שווירי: כן אדוני, אני שאדי שווירי, ראש המועצה המקומית כפר יאסיף, אני גם כמו אבו פה עליתי מ-4 ל- 5

שאדי זידאן שווירי:  מה שהזוי, אדוני, בכל העניין הזה שאנחנו שומעים אנחנו עלינו או ירדנו - -     

משה גפני: מה אתה יודע על האוכלוסייה שלך אם אתה היית צריך להחליט, היית מעלה את הסוציו אקונומי או משאיר אותו?     

שאדי זידאן שווירי: להיפך, הייתי מוריד אותו משמעותית אחרי הקורונה

שאדי זידאן שווירי:  מה הבעיה של הדירוג הזה? לפני שנה אנחנו היינו 4 בהתבסס על נתונים 2017

שאדי זידאן שווירי:      עכשיו יש לנו 3 שנים של קורונה שכל העולם כל העסקים, כל זה ירדו לטמיון, ועכשיו אומרים לנו שאנחנו עלינו אחרי הכל הוא אחרי הקורונה, אולי המדד הזה יש לו, יש לו הגיון בזמנו ששמו אותו, אבל עכשיו היום הוא לא משקף כלום, לא משקף כלום, אפילו ההרכבים, אפילו הנסיעות ל חו"ל

שאדי זידאן שווירי:      מי שנוסע כפי שאמרה חבר כנסת סלימאן, מי שנוסע לשוויץ, לאתר סקי, לא מישהו שנוסע לירדן לעשות את השיניים שלו בגלל שזה יותר זול בירדן וזה לא משקף כלום המדד הזה

שאדי זידאן שווירי:       אדוני אני, יש לי בכפר יאסיף 20% של האוכלוסייה שהם אוכלוסייה איתנה, אבל יש לי 80% שהם אוכלוסייה חלשה כלכלית והמדד הזה שנקבע עלינו לא משקף את המצב כפי שהוא בכפר, וזה אנחנו כרשות מקומית, אנחנו רשות ענייה, אנחנו מתקיימים ארנונה ביתית שהיא ארנונה הפסדית, ועכשיו אנחנו נצטרך כל מענק מהממשלה, כל תב"ר מהממשלה, אנחנו צריכים לשלם את הרבע הזה מכיסנו, מכיסינו הפרום אין לנו, זה לא משקף כלום המדד הזה

שאדי זידאן שווירי:       ולכן אנחנו מבקשים לוותר על המדד הזה לעשות משהו יותר עדכני ,יותר עונה על הדרישות של המצב שאנחנו חיים בו היום ולא לפני 2017 ודברים כאלה

שאדי זידאן שווירי:       זה מדד שעושה עוול בלתי הפיך לאנשים וגם לרשויות המקומיות שממילא הן רשויות מקומיות עניות ואין להם מאיפה להביא כסף

שאדי זידאן שווירי:  תודה רבה אדוני

משה גפני: מי נמצא מהאוצר?     

ידידיה גרינוולד: ידידיה גרינברג אגף תקציבים

משה גפני: אתה יכול להגיב בינתיים על מה שנאמר עד עכשיו?     

ידידיה גרינוולד: אני מתנצל, באתי מעט באיחור כי נתקעתי בכניסה

משה גפני: אז אכרם, בבקשה מנכ"ל המועצה עילבון ואתה אחריו

אכרם חסון: אדוני היושב-ראש וחברי הכנסת הנכבדים

משה גפני: מה אתם בסוציו אקונומי?     

אכרם חסון: סוציו אקונומי 5- זה בדיוק אתו סיפור של ראמה 4 ל- 5

משה גפני: מה זה הדבר הזה שראשי הרשויות הצליחו?     

אחמד טיבי: אלה במקרה הם מוצלחים, נכון, אבל עדיין הם זקוקים לעזרה

אכרם חסון: זה בסימן שאלה אם אנחנו מוצלחים, אני לא יודע מה קרה אדוני היושב-ראש

חמד עמאר: ראשי הרשויות הצליחו, אבל המדד מעוות

אכרם חסון: אדוני היושב-ראש, אני לא יודע מה השתנה בעילבון משנת 2019 ל- 2020 שקפצנו מ- 4 ל- 5

משה גפני: קנו יותר מכוניות כאשר רצו לנסוע לעבודה, וקנו את זה בליסינג

אכרם חסון: יכול להיות, אבל אלה טרנטות מה שקנו

אכרם חסון:  כן אבל תתפלא לשמוע שאחד המדדים שמסתמכים עליו בלמ"ס, זה כמות הפסולת שמייצר אדם לשנה, בעילבון ב- 2019 ו- 2020, קפץ מ- 1

אכרם חסון: 3 קילו ליום לאדם, ל- 2

אכרם חסון: 4, וברור לכולם שזה הקורונה, בשנת 2020 הקורונה פרצה, אנשים נשארו בבית ואכלו יותר וייצרו פסולת יותר

אכרם חסון:      אבל לא על זה

אכרם חסון:  אני לא זאת נקודת המפתח, אני חושב שהמדד המדד הסוציו אקונומי הוא אחד המכשולים הקשים ביותר לרשויות הערביות במיוחד, הפריפריאליות והחרדיות גם

אליהו (אלי) רביבו: אדוני היושב-ראש אני מבקש ל אני מבקש לדייק את הנתון שהם מדברים עליו פה, שלא כל הרשויות המדוברות הן פריפריאליות גיאוגרפיות או ערביות, אנחנו מכירים גם פריפריות חברתיות שנמצאות בלב המדינה והלמ"ס לא נותן לזה מספיק ביטוי, ובעקבות כך האוצר לא מתגמל בהתאם לכך, כי הוא לא באמת מכניס אותם לקטגוריה הנכונה

אליהו (אלי) רביבו:       בזמן הזה שהלמ"ס לא באמת מספר לנו מה הם המדדים שבעטיים הם בונים את הדירוג, זה נושא שאני ביקשתי להבהיר

אכרם חסון: אבל אני לא סיימתי אדוני היושב-ראש ברשותך אם אני יכול לומר עוד שני משפטים, ברשותך שני משפטים עמאר

אכרם חסון:      מה שמדאיג אותי יותר מכל הסיפור הזה של המדד הסוציו אקונומי זה מענקי האיזון שנפגעים ואני אתן דוגמא ל עילבון

אכרם חסון:      עילבון בין 2019 ל- 2020 ירדנו ב- 2 מיליון שקל במענק האיזון, וזה אומר שזה צריך לבוא על חשבון שירותים אחרים לתושב, אז פחות איסוף פסולת- פחות ניקיון הרחובות, פחות בריאות, פחות רווחה, וזה מה שמדאיג אותי

אכרם חסון:  אז אנא מכם צריך למצוא איזושהי נוסחה אחרת או לתת לסוציו אקונומי 5, בכל זאת להכליל אותו בהטבות שמגיעות לו בכל מענקי האיזון שמגיעים לו, או למצוא נוסחה אחרת לאותם התושבים

אכרם חסון:  תודה רבה לכם

משה גפני: תודה רבה, חמד בבקשה

חמד עמאר: קודם כל אדוני היושב-ראש אני רוצה להודות לך על קיום הדיון להודות לחברתי, חברת הכנסת עאידה על היוזמה המבורכת הזאת

חמד עמאר:       אני חושב בדיון הקודם אנחנו נגענו בנושא הזה, ואני רוצה להגיד לך אחד המטרות של הטבות מס זה להביא אנשים חזקים לפריפריה, ואם ראש רשות עושה עבודה טובה ועבודה מעולה, ומצליח להרים את היישוב שלו, בא המדד הזה שפוגע בו קשות, ואני מכיר את היישובים, אני מכיר את עילבון, אני מכיר את כפר יאסיף, אני מכיר את ראמה ואני יודע שלא כל כך הרבה השתנה, פשוט הם עבדו יותר טוב והצליחו להרים קצת את היישוב

חמד עמאר:       אבל במצב הנוכחי עכשיו הוא דיבר ונגע במענקי איזון, מענקי איזון זה יפגע קשות ברשויות, זה יכול להביא לקריסה של הרשויות המקומיות, ואני מכיר את זה אישית

חמד עמאר:      שתיים, אנשים חזקים, אם הוא לא יקבל את ההטבה שלו בראמה הוא יעדיף ללכת לגור בעכו, ואם לא יקבל את הדבר בעכו הוא ילך לנהריה, אותם אנשים חזקים אותו רופא שעובד בבית חולים נהריה, אם הוא גר בראמה אז יגיד לך, תשמע אני בראמה קיבלתי את ההטבה, נשארתי בראמה, אני לא אקבל את ההטבה בראמה או לא מקבלת את ההטבה בכפר יאסיף אני אעבור לנהריה ושם אני אקבל את ההטבה, אני ואשתי והילדים

חמד עמאר:       לכן אנחנו כאן, כל העיוות הזה של המדד שבה ובדק את המשפחות ועם הרכבים, אנחנו יודעים כמה אנשים היום בנושא של רכב ,כי תחבורה ציבורית לא קיימת כמעט במגזר הערבי, ואנשים קונים רכב בשביל להגיע לעבודה, ורוב הרכבים היום הם בהלוואות וליסינג, אנחנו יודעים את זה, מכירים את זה ויודעים בדיוק מה קורה עם כל הרכבים

חמד עמאר:       לכן אני חושב חייבים לקיים דיון מעמיק בנושא של מדד

משה גפני: לשנות את זה

חמד עמאר: לשנות את המדד, שתיים, גם להתחשב באותן רשויות שהעלו אותם במדד ל- 5, לעודד אותם ולהשאיר אותם

חמד עמאר:  תודה רבה

משה גפני: תודה רבה, אחמד טיבי בבקשה

אחמד טיבי: תודה מכובדי, בדיון הקודם על ההטבות עלה הנושא שהעלה את זה שאווקי אבו לטיף ראש מועצה מקומית ראמה על העלאת המדד, עליית המדד של סוציו אקונומי, ואז הוא נתקע עם פחות הטבה

אחמד טיבי:       זו הסיבה שחברת הכנסת תומא סלימאן הציעה את הדיון הזה כדי להבהיר מה זה המדד הזה, על מה הוא מסתמך? מה עמדת הממשלה? מה עמדת משרד האוצר?     אם חלק מהמדד הזה הוא שבשנים האחרונות נפח הפסולת לכל תושב עלה, ולא לקחת בחשבון שזה היה בתקופת קורונה זה מגוחך, תרשה לי זה מטופש

אחמד טיבי:      או רכבים כמו שאמרו חברים כאן, אנחנו יודעים איך קונים רכבים בסוף, זה ליסינג, זה הלוואות, זה תשלומים

אחמד טיבי:      היישובים האלה גם ראמה של שאוקי אבו לטיף, וכפר יאסיף של שאדי שוורי ועילבון, ונמצא כאן מנהל המועצה אכרם סבלו, א' הם לא הרגישו שינוי באיכות החיים ב' ההטבה ירדה, כל אזרח נפגע, כל תושב נפגע

אחמד טיבי:       ולכן התפקיד שלנו בוועדת הכספים להבאיר ולהבהיר את התמונה ולתקן את המדד הזה כדי לתת תשובה לאנשים האלה

משה גפני: תודה רבה, משרד האוצר אם אפשר משפט, תכף אני רק רוצה להגיד לפני שמסיימים

עאידה תומא סלימאן: אין מהלמ"ס? אין אנשים מהלמ"ס? הם אלה שקובעים

אחמד טיבי: לאחרונה לשכת ראש הממשלה הקפיאה את כל המכרזים בלמ"ס, וזה חלק מהרפורמה

אליהו (אלי) רביבו: אדוני היושב-ראש אני מבקש לנצל, אפרופו למ"ס, אני מבקש לקדם בברכה, נמצא איתנו פה אורח שלי שהיה עד לפני כשנתיים המדען הראשי בלמ"ס, והוא דוגמה טובה לכך, ועדיין נקדם אותו בברכה

משה גפני: כן אבל לא נספיק

אליהו (אלי) רביבו: נכון

משה גפני: חמש דקות לסיים את הדיון מחר אנחנו מביאים בעזרת ה' אנחנו מביאים את הנושא של עכו 18 יישובים שאנחנו מאריכים את המועד מה שהיה בדיון הקודם, אני מבקש להביא את הלשכה המרכזית לסטטיסטיקה מחר, לדיון על הטבות מס, אני מבקש לדעת איך נקבעים המדדים בנושא הזה, אבקש להביא אותו מחר, אני מבקש מחר להביא אותם לדיון הזה שהועלה, אני מנצל פשוט את הדיון כדי להביא אותו, האישה שהייתה צריכה להגיע מהלשכה המרכזית לסטטיסטיקה, יש לה בעיה אישית שפתאום קרה, משהו בריאותי, בסדר

משה גפני:      מחר אני רוצה את יושב-ראש הלשכה המרכזית לסטטיסטיקה, לענות על הצעה לסדר שלך

עאידה תומא סלימאן: ואפשר לשלוח עוד הערב שאלות שיבואו כבר עם תשובות אפשר? להיות פרקטיים

משה גפני: להגיד שאני סומך על המשרדים השונים שמהערב עד מחר יהיה להם תשובות

משה גפני:      בבקשה משרד האוצר, נשמע מה אתה אומר בעניין, בבקשה

ידידיה גרינוולד: ידידיה גרינוולד אגף תקציבים, המדד האחרון מתעדכן ממש לאחרונה בסוף שנת 2022

משה גפני: אתה חדש במשרד האוצר?     

ידידיה גרינוולד: אני שנה וחצי באגף תקציבים

משה גפני: יפה שיהיה לך בהצלחה באמת

חמד עמאר: הוא עושה עבודה טובה שם 100%

ידידיה גרינוולד: אז המדד התעדכן בסוף שנת 2022, כשהרבה רשויות כמובן עלו במדד, חלקם ירדו, חלקם יצאו מורווחות, חלקן מופסדות

ידידיה גרינוולד:      אני לא טועה, אז הלמ"ס עדכן הפעם, לפי 2019

ידידיה גרינוולד:       בסוף, מי שאחראי על המס בסוף מי שאחראי על המדד זה על הלמ"ס, הם קובעים את הקריטריונים, משרדי הממשלה משתמשים בזה לצורך הקצאות

משה גפני: אתם מקבלים את המדדים, הרי הלשכה המרכזית לסטטיסטיקה עושה את המדדים

משה גפני:  אתם מסתמכים על הדבר הזה, שלפי זה נותנים מענקי איזון, לפי זה נותנים הטבות מס, לפי זה נותנים עידוד נושאים שונים כלכליים?     

ידידיה גרינוולד: כלל משרדי הממשלה מסתמכים על זה, אני כן יכול לומר שלדוגמה במענק איזון

עאידה תומא סלימאן: אתה אומר שבסיס הנתונים מ- 2019?     

ידידיה גרינוולד: כדאי לברר את זה מול הלמ"ס מחר      

עאידה תומא סלימאן: זהו, עד כמה שידוע לי בסיס הנתונים זה מפקד האחרון ב- 2008, השאלה איך אתם מעדכנים את הבסיס?     

ידידיה גרינוולד: לא זה לא אנחנו זה הלמ"ס ובאמת כמו שהיושב-ראש, אמר אני כן יכול לומר לדוגמה לגבי מענק איזון, אז אחד הרעיונות שמשרד הפנים העלה לאחרונה זה לעבור לאיזה שהוא דירוג של הרשויות המקומיות בתוך הלמ"ס, ככה שלא יהיו זעזועים מרביים מידי רשות מקומית לא יכולה להעלות בבת אחת מארבע לחמש כי אם היא בדירוג נמצאת ב- 100 אז היא עוברת עכשיו ל 102, אז יהיה הרבה יותר עדין, אז יש גם רעיונות שמשרד הפנים בוחן בתחום הזה

משה גפני: תודה רבה, אני מבקש לסכם חלקית את הדיון הזה

משה גפני:       אנחנו כולנו מסכימים כל חברי הכנסת אליהו אני רוצה גם את ההקשבה שלך, אנחנו כולנו מסכימים שהנושא הזה של כל הדירוג של הלשכה המרכזית לסטטיסטיקה וכל מה שנלווה לזה, זה אנכרוניסטי הוא לא רלוונטי, לא ברור זה נראה כאילו התחברו על העניין הזה וזהו

משה גפני:       אני מכיר רשויות לאו דווקא ערביות שנמצאות לא בגבול הצפון שנמצאות במרכז הארץ, והמדדים המדדים שלהם פשוט לא נכונים

משה גפני:       את כל הדבר הזה ואני אמרתי אתה לא היית פה, אני אמרתי בתחילת הישיבה, אמר לי שר האוצר שהוא בדעה שצריך לשנות את הכל מהיסוד, הוא רוצה לעשות עבודה, אני לא יודע כמה הוא יוכל לעשות, אבל אנחנו צריכים לקיים את הדיון הזה

אחמד טיבי: צריך כל זה, אדוני היושב ראש, צריך למחוק את הנתונים של הלמ"ס למחוק מעל פני האדמה

עאידה תומא סלימאן: אבל המדינה תעשה את זה

אליהו (אלי) רביבו: אני לא ממהר, לא ממהר להסיק את המסקנה הזאת, עדיין אבל אני באמת מבקש וסקרן לדעת מה הם המדדים שבעטיים הם מגיעים לאותם דירוגים

משה גפני: מה שאמר חבר הכנסת טיבי לגבי שר האוצר, שר האוצר לא השתמש בסגנון הזה, אבל התוכן היה מה שהוא אמר, הוא רוצה את כל המדדים האלה לשנות באופן טוטאלי, וזה אמת מפני שאף אחד לא לקח על עצמו, בכל העשר שנים

אחמד טיבי: הוא ימחק ופוגל ישרוף

משה גפני: איך הגעת לפוגל עכשיו, איך פוגל

משה גפני:      
     רגע אני מבקש חברת הכנסת עאידה תומא סולימאן להודות לך על היוזמה, אנחנו נמשיך את הדיון בעניין הזה, גם אני ממשיך את זה מחר אני לא מסיים את זה מחר

משה גפני:  אנחנו צריכים לעשות בעניין הזה

משה גפני:  מהפכה

משה גפני:  איך אמרת הפיכה או מהפכה? תודה רבה, הישיבה נעולה